《紫山寺晚望山门》
元代·汪泽民

胜绝瞿硎地，中藏六洞天。山门云引路，石室月通泉。

鸟径莓苔涩，僧房紫翠连。曾闻地主说，怅望夕阳边。

作者简介：（1273—1355）宁国宣城人，字叔志，号堪老真逸。仁宗延祐五年进士。授岳州路同知，历南安、信州、平江三路总管府推官，治狱明敏。调兖州知州，除国子司业，与修辽金宋三史，书成，迁集贤直学士，寻以礼部尚书致仕。与张师愚合编有《宛陵群英集》。卒谥文节。